5.8.2022
EL
Επίσημη Εφημερίδα της Ευρωπαϊκής Ένωσης
L 205/17
β) στην παράγραφο 21.A.174, το στοιχείο β) αντικαθίσταται από το ακόλουθο κείμενο: «β) Κάθε αίτηση για τη χορήγηση πιστοποιητικού αξιοπλοΐας ή περιορισμένου πιστοποιητικού αξιοπλοΐας περιλαμβάνει: 1. την κατηγορία του πιστοποιητικού αξιοπλοΐας για το οποίο υποβάλλεται η αίτηση· 2.
όσον αφορά νέα αεροσκάφη: i)
δήλωση συμμόρφωσης: — εκδοθείσα σύμφωνα με την παράγραφο 21.A.163 στοιχείο β)· ή — εκδοθείσα σύμφωνα με την παράγραφο 21.A.130 και επικυρωμένη από την αρμόδια αρχή· ή — όσον αφορά εισαγόμενο αεροσκάφος, δήλωση συμμόρφωσης που έχει εκδοθεί σύμφωνα με την παράγραφο 21.A.163 στοιχείο β) ή, στην περίπτωση αεροσκάφους που εισάγεται σύμφωνα με το άρθρο 9 παράγραφος 4 του παρόντος κανονισμού, δήλωση υπογεγραμμένη από την αρχή που είναι υπεύθυνη για την εξαγωγή ότι το αεροσκάφος συμμορφώνεται προς σχεδιασμό που έχει εγκριθεί από τον Οργανισμό·
ii) έκθεση σχετικά με το βάρος και τη ζυγοστάθμιση, η οποία συνοδεύεται από πρόγραμμα φόρτωσης· και iii) το εγχειρίδιο πτήσης, εφόσον απαιτείται από τις εφαρμοστέες προδιαγραφές πιστοποίησης για το συγκεκριμένο αεροσκάφος· 3.
όσον αφορά μεταχειρισμένα αεροσκάφη προερχόμενα από: i) κράτος μέλος, πιστοποιητικό επιθεώρησης της αξιοπλοΐας που έχει εκδοθεί σύμφωνα με το παράρτημα I (Μέρος-M) ή το παράρτημα Vβ (Μέρος-ML) του κανονισμού (ΕΕ) αριθ.
1321/2014 της Επιτροπής (1)· ii) τρίτη χώρα: — δήλωση από την αρμόδια αρχή του κράτους στο οποίο είναι ή ήταν νηολογημένο το αεροσκάφος, σχετικά με την κατάσταση της αξιοπλοΐας του αεροσκάφους στο νηολόγιο κατά τον χρόνο μεταβίβασης· — έκθεση σχετικά με το βάρος και τη ζυγοστάθμιση, η οποία συνοδεύεται από πρόγραμμα φόρτωσης· — το εγχειρίδιο πτήσης, εάν το εν λόγω εγχειρίδιο απαιτείται από τον κώδικα αξιοπλοΐας του αεροσκάφους· — αρχεία αναφορικά με το ιστορικό του αεροσκάφους, βάσει των οποίων προσδιορίζονται τα πρότυπα παραγωγής, μετατροπής και συντήρησης του αεροσκάφους, συμπεριλαμβανομένων όλων των περιορισμών που συνδέονται με περιορισμένο πιστοποιητικό αξιοπλοΐας που έχει εκδοθεί σύμφωνα με την παράγραφο 21.B.327· — σύσταση για την έκδοση πιστοποιητικού αξιοπλοΐας ή περιορισμένου πιστοποιητικού αξιοπλοΐας και πιστοποιητικού επιθεώρησης της αξιοπλοΐας δυνάμει επιθεώρησης αξιοπλοΐας σύμφωνα με το παράρτημα I (μέρος-M) ή το παράρτημα Vβ (Μέρος-ML) του κανονισμού (ΕΕ) αριθ.
1321/2014· — την ημερομηνία έκδοσης του πρώτου πιστοποιητικού αξιοπλοΐας και, εάν εφαρμόζονται τα πρότυπα του παραρτήματος 16 τόμος ΙΙΙ της σύμβασης για τη Διεθνή Πολιτική Αεροπορία, τα στοιχεία της τιμής μέτρησης των εκπομπών CO2.»· 3) στην ενότητα A, το τμήμα Θ τροποποιείται ως εξής: α) η παράγραφος 21.A.201 αντικαθίσταται από το ακόλουθο κείμενο: «21.A.201 Πεδίο εφαρμογής Το παρόν τμήμα καθορίζει τη διαδικασία έκδοσης πιστοποιητικών θορύβου για αεροσκάφη τα οποία συμμορφώνονται με πιστοποιητικό τύπου που έχει εκδοθεί σύμφωνα με το παρόν παράρτημα.»· (1) Κανονισμός (ΕΕ) αριθ.
1321/2014 της Επιτροπής, της 26ης Νοεμβρίου 2014, για τη διαρκή αξιοπλοΐα του αεροσκάφους και των αεροναυτικών προϊόντων, εξαρτημάτων και εξοπλισμού και για την έγκριση των φορέων και του προσωπικού που είναι αρμόδιοι για τα εν λόγω καθήκοντα (ΕΕ L 362 της 17.12.2014, σ.
1).